COLOR จ่อร่วมงาน Opportunity Day พุธที่ 9 มิ.ย.นี้
COLOR จ่อร่วมงาน Opportunity Day ผ่านระบบออนไลน์ ในวันพุธที่ 9 มิ.ย.นี้ ระหว่างเวลา 9.15-10.00 น.
4 มิ.ย. 2564

นายพีรพันธ์ จิวะพรทิพย์ กรรมการผู้จัดการ บริษัท สาลี่ คัลเล่อร์ จำกัด (มหาชน) หรือ COLOR เปิดเผยว่า บริษัทฯเตรียมนำเสนอข้อมูลผลประกอบการงวดไตรมาส 1/2564 ในงาน Opportunity Day ผ่านระบบออนไลน์ ในวันที่ 9 มิ.ย.64 ระหว่างเวลา 9.15-10.00 น.
โดยในไตรมาส 1/2564 บริษัทมีกำไรเติบโตโดดเด่น อีกทั้งในช่วงครึ่งปีหลังยังมีแนวโน้มเติบโตต่อเนื่อง จากการรุกธุรกิจพลังงานทดแทน โดยเฉพาะในส่วนของการผลิตและจำหน่ายทุ่นลอยน้ำรองรับแผงโซลาร์ Floating Solar ที่มีออเดอร์เข้ามาจำนวนมาก เนื่องจากมีคุณภาพตามมาตรฐานสากล และราคาที่จับต้องได้